
R E F E R A T  DE  A P R O B A R E
privind stabilirea nivelurilor impozitelor şi taxelor locale
            în municipiul Brad  pentru anul  2022





În conformitate cu prevederile Legii nr. 227/2015 privind Codul Fiscal, am inițiat prezentul proiect de hotărâre prin care am propus stabilirea nivelurilor  impozitelor şi taxelor locale în municipiul Brad pentru anul 2022.  
Potrivit art. 495 lit. f din Legea nr. 227/2015 privind Codul fiscal, consiliile locale adoptă hotărâri privind stabilirea impozitelor şi taxelor locale pentru anul fiscal 2022 referitoare la:
- stabilirea cuantumului impozitelor şi taxelor locale, când acestea sunt prevăzute în sumă fixă  în limitele prevăzute de Legea nr. 227/2015 privind Codul fiscal;
- stabilirea cotei impozitelor sau taxelor locale, după caz, când acestea se determină pe bază de cotă procentuală, iar prin Legea nr. 227/2015 privind Codul fiscal sunt prevăzute limite minime şi maxime;
- instituirea taxelor locale prevăzute în Legea nr. 227/2015 privind Codul fiscal;
- indexarea impozitelor și taxelor locale stabilite în sumă fixă sau prin aplicarea unei cote procentuale cu rata inflației;
- stabilirea nivelului bonificaţiei conform prevederilor Legii nr. 227/2015 privind Codul fiscal.
Conform prevederilor art. 489 alin.1 din Legea nr. 227/2015 privind Codul fiscal, autoritatea deliberativă a administraţiei publice locale, la propunerea autorităţii executive, poate stabili cote adiţionale la impozitele şi taxele locale în funcţie de următoarele criterii: economice,  sociale, geografice, precum şi de necesităţile bugetare locale, cu excepţia taxelor prevăzute la art. 494 alin.10 lit. b şi c din acelaşi act normativ. 
          Faţă de cele de mai sus şi ţinând cont de necesarul de venituri al bugetului local, de faptul că beneficiem de reducerea cu 50% a impozitelor şi taxelor locale pentru persoanele fizice, potrivit O.G. nr. 27/1996,  propun pentru anul 2022 o cotă adiţională de 10% a impozitelor şi taxelor locale la persoanele fizice, respectiv de 20% la persoanele juridice.



          Astfel, pentru anul 2022 propun următoarele niveluri ale taxelor şi impozitelor locale:
           A.) -  pentru calculul impozitului pe clădiri persoane juridice:
     		1. Cota de impozit de 1% pentru clădirile nerezidențiale aplicată la valoarea impozabilă a clădirilor aflate în proprietatea persoanelor juridice este valoarea de la 31 decembrie a anului anterior celui pentru care se datorează impozitul și poate fi:
        a.)  -  ultima valoare impozabilă înregistrată în evidențele organului fiscal;
        b.) - valoarea rezultată dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluării. Valoarea impozabilă a clădirii se actualizează o dată la 5 ani pe baza unui raport de evaluare a clădirii întocmit de un evaluator autorizat în conformitate cu standardele de evaluare a bunurilor aflate în vigoare la data evaluării, depus la organul fiscal local până la primul termen de plată din anul de referință. În situația depunerii raportului de evaluare după primul termen de plată din anul de referință acesta produce efecte începând cu data de 1 ianuarie a anului fiscal următor;
        c.) - valoarea finală a lucrărilor de construcții, în cazul clădirilor noi, construite în cursul anului fiscal anterior;
        d.) - valoarea clădirilor care rezultă din actul prin care se transferă dreptul de proprietate. In situația în care nu este precizată valoarea în documentele care atestă proprietatea, se utilizează ultima valoare înregistrată în baza de date a organului fiscal.
     		2. Cota de impozit de 0,08% aplicată asupra valorii de inventar a clădirilor rezidențiale;
            		3. Cota  de impozit  de 5% pentru cazul în care valoarea impozabilă a clădirii nu a fost actualizată în ultimii 5 ani anteriori anului fiscal de referinţă.
        B.)  -  pentru calculul impozitului pe clădiri persoane fizice:
1. Cota de impozit de 0,08 % aplicată asupra valorii impozabile determinată conform Codului Fiscal prin înmulțirea suprafeței construite desfășurate a acesteia, exprimată în metri pătrați, cu valoarea impozabilă corespunzătoare, la clădirile rezidențiale, conform tabelului din Anexa nr. 1a la proiectul de hotărâre.
2. Cota de impozit de 0,6 % aplicată asupra valorii impozabile la clădirile nerezidențiale care poate fi:
                     a.) - valoarea rezultată dintr-un raport de evaluare întocmit de un evaluator autorizat în ultimii 5 ani anteriori anului de referință, depus la organul fiscal local până la primul termen de plată din anul de referință. În situația depunerii raportului de evaluare după primul termen de plată din anul de referință, acesta produce efecte începând cu data de 1 ianuarie a anului fiscal următor;
                     b.) - valoarea finală a lucrărilor de construcții, în cazul clădirilor noi, construite în ultimii 5 ani anteriori anului de referință;
                     c.) - valoarea clădirilor care rezultă din actul prin care se transferă dreptul de proprietate, în cazul clădirilor dobândite în ultimii 5 ani anteriori anului de referință. În situația în care nu este precizată valoarea, se utilizează ultima valoare înregistrată în baza de date a organului fiscal;
                    d.) - în cazul clădirilor cu destinație mixtă aflate în proprietatea persoanelor fizice, impozitul se calculează prin însumarea:
                         d1.) - impozitului calculat pentru suprafața folosită în scop rezidențial conform art. 457 din Legea nr. 227/2015 privind Codul fiscal;
                         d2.) - impozitului determinat pentru suprafața folosită în scop nerezidențial, indicată prin declarație pe propria răspundere și cu condiția ca cheltuielile cu utilitățile să nu fie înregistrate în sarcina persoanei care desfășoară activitatea economică, prin aplicarea cotei stabilite conform art. 458 din Legea nr. 227/2015 privind Codul fiscal, respectiv 0.6% asupra valorii impozabile stabilite conform art. 457 din același act normativ, fără a fi necesară stabilirea valorii prin depunerea documentelor prevăzute la art. 458 alin. (1).
                          d3.) - în cazul clădirilor cu destinație mixtă, când proprietarul nu declară la organul fiscal suprafața folosită în scop nerezidențial, potrivit alin. (3) lit. b),  impozitul pe clădiri se calculează prin aplicarea cotei de 0.3% asupra valorii impozabile determinate conform art. 457 din Legea nr. 227/2015 privind Codul fiscal .
                    e.) -  în cazul în care valoarea clădirii nerezidențiale nu poate fi calculată conform prevederilor alin. (1), impozitul se calculează prin aplicarea cotei de 2% asupra valorii impozabile determinate conform art. 457 din Legea nr. 227/2015 privind Codul fiscal;
                    f.) - pentru clădirile nerezidențiale aflate în proprietatea persoanelor fizice, utilizate pentru activități din domeniul agricol, impozitul pe clădiri se calculează prin aplicarea unei cote de 0,4% asupra valorii impozabile a clădirii.
                    C) – Impozitul/Taxa pe teren înregistrat la categoria de folosință ”terenuri cu construcții” se stabilește luând în calcul suprafața terenului exprimată în hectare cu suma corespunzătoare prevazută în tabelul din Anexa nr. 2 la proiectul de hotărâre, în funcție de zona din cadrul localității;
             D)  – Impozitul/taxa pe terenurile amplasate în intravilanul localităţii, orice altă categorie de folosinţă decât cea de terenuri cu construcţii, se determină prin înmulţirea suprafeţei exprimată în hectare cu nivelul impozitului stabilit potrivit art. 465 alin. 4 din Legea nr. 227/2015 privind Codul Fiscal,  ţinând cont de zona în care este amplasat terenul şi de categoria de folosinţă înmulțită cu coeficientul de corecție al rangului localității, excepție făcând terenurile proprietatea persoanelor juridice aflate în intravilan pentru care impozitul se calculează conform punctului C.
              E) – Impozitul /taxa pe terenurile amplasate în extravilanul localităţii se determină prin înmulţirea suprafeţei de teren exprimată în hectare cu suma corespunzătoare prevăzută potrivit art. 465 alin. 7 din Legea nr. 227/2015 privind Codul Fiscal, ţinând cont  de categoria de folosinţă şi zona în cadrul  localităţii, conform tabelului din Anexa nr. 1 la proiectul de hotărâre.
În cazul terenurilor pentru care se datorează taxa pe teren în temeiul unui contract de concesiune, închiriere, administrare ori folosință care se referă la perioade mai mari de o lună, titularul dreptului de concesiune, închiriere, administrare ori folosință are obligația depunerii unei declarații la organul fiscal local până la data de 25 inclusiv a lunii următoare intrării în vigoare a contractului.
               F) - Impozitul pe mijloacele de transport deținute de către persoanele fizice/juridice se calculează conform Legii nr. 227/2015 privind Codul fiscal.
Prin excepție de la prevederile aliniatului precedent, sumele prevăzute în tabelul prevăzut la art. 470 alin. (5) și (6) din Legea nr. 227/2015 privind Codul fiscal se indexează anual în funcție de rata de schimb a monedei euro în vigoare în prima zi lucrătoare a lunii octombrie a fiecărui an și publicată în Jurnalul Uniunii Europene și de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro și nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanțelor Publice și Ministerului Lucrărilor Publice, Dezvoltării și Administrației”, conform anexei nr.2
                G)  - pentru terenul agricol nelucrat timp de 2 ani consecutiv, propun majorarea impozitului  cu 200%, începând cu al treilea an, potrivit criteriilor ce urmează a fi stabilite prin hotărâre a Consiliului Local al Municipiului Brad;
                 H) - pentru clădirile și terenurile neîngrijite, situate în intravilan propun majorarea impozitului cu 200%  cu  criteriile de încadrare stabilite prin hotărâre a Consiliului Local al Municipiului Brad;
                  I) - cota privind taxa pentru folosirea mijloacelor de reclamă şi publicitate  prevăzută de art. 477 alin. 4 din Legea nr. 227/2015 privind Codul Fiscal se calculează prin aplicarea cotei de 3 % la valoarea serviciilor de reclamă şi publicitate, cu excepţia TVA. 
                  J)   - taxă pentru afișaj în scop de reclamă și publicitate este prevăzută în Anexa nr. 3 la proiectul de hotărâre;
                  K) – impozitul pe spectacole se calculează prin aplicarea unei cote de impozit la suma încasată din vânzarea biletelor de intrare și a abonamentelor, conform prevederilor art. 481 alin. 2 din Legea nr. 227/2015 privind Codul Fiscal atfel:
                        - 2% în cazul unui spectacol de teatru, balet, opera, opereta, concert filarmonic sau alta manifestare muzicală, prezentarea unui film la cinematograf, un spectacol de circ, orice competiție sportivă internă sau internațională sau oricare altă manifestare artistică.
			
                 Propun scutirea de la plata impozitului pentru următoarele clădiri și terenuri:
                 a.) - clădirile care, potrivit legii, sunt clasate ca monumente istorice, de arhitectură sau arheologice, muzee ori case memoriale, altele decât cele prevăzute la art. 456 alin.(1) lit. x din Legea nr. 227/2015 privind Codul fiscal;
                 b.) -  clădirile afectate de calamități naturale, pentru o perioada de până la 5 ani, începând cu 1 ianuarie a anului în care s-a produs evenimentul;
                 c.) - clădirea folosită ca domiciliu și/sau alte clădiri aflate în proprietatea sau coproprietatea persoanelor prevăzute la art. 3 alin. (1) lit. b și art. 4 alin. (1) din Legea nr. 341/2004, cu modificările și completările ulterioare;
		d.) - clădirea folosită ca domiciliu aflată în proprietatea sau coproprietatea persoanelor prevăzute la art.1 din Legea nr. 159/2019 pentru modificarea și completarea Decretului-lege nr.118/1990 cu modificările și completările ulterioare;
e.) - clădirile utilizate pentru furnizarea de servicii sociale de către organizații neguvernamentale și întreprinderi sociale ca furnizori de servicii sociale;
                   f.) - clădirile folosite pentru desfășurarea de activități sportive, inclusiv clădirile care asigură funcționarea bazelor sportive.;
                    g.) -  clădirile la care proprietarii au executat pe cheltuiala proprie lucrări de intervenție pentru creșterea performanței energetice, pe baza procesului - verbal de recepție la terminarea lucrărilor, întocmit în condițiile legii, prin care se constată realizarea măsurilor de intervenție recomandate de către auditorul energetic în certificatul de performanță energetică sau, după caz, în raportul de audit energetic, astfel cum este prevăzut în Ordonanța de Urgență a Guvernului nr.18/2009 privind creșterea performanței energetice a blocurilor de locuințe, aprobată cu modificări și completări prin Legea nr.158/2011, cu modificările și completările ulterioare;
                     h.) -  terenurile utilizate pentru furnizarea de servicii sociale de către organizații neguvernamentale și întreprinderi sociale ca furnizori de servicii sociale;
                     i.) -  terenurile afectate de calamități naturale, pentru o perioadă de până la 5 ani;
                     j.) - terenurile aferente clădirii de domiciliu și/sau alte terenuri aflate în proprietatea sau coproprietatea persoanelor prevăzute la art. 3 alin. (1) lit. b și art. 4 alin. (1) din Legea nr. 341/2004, cu modificările și completările ulterioare;
[bookmark: _Hlk88458910]                    k.) - terenul aferent clădirii de domiciliu aflată în proprietatea sau coproprietatea persoanelor prevăzute la art.1 din Legea nr. 159/2019 pentru modificarea și completarea Decretului-lege nr.118/1990 cu modificările și completările ulterioare;
                     l.) - suprafețele neconstruite ale terenurilor cu regim de monument istoric și protejate;
                     m.) -  terenurile situate în zonele de protecție ale monumentelor istorice și în zonele protejate;   
               Propun reducerea cu 50%  de la plata impozitului pentru următoarele clădiri, terenuri și mijloace de transport:
                     a.) - clădirile rezidențiale ale persoanelor  care domiciliază și locuiesc efectiv în unele localități din Munții Apuseni, in conformitate cu prevederile Ordonanței Guvernului nr. 27/1996 privind acordarea unor facilități persoanelor care domiciliază sau lucrează în unele localități din Munții Apuseni și în Rezervația Biosferei ''Delta Dunării'', republicată, cu modificările ulterioare;
                     b.) - clădirile aflate în proprietatea persoanelor fizice și juridice care sunt utilizate pentru prestarea de servicii turistice, pe o durată de cel mult 180 de zile consecutive sau cumulate, în cursul anului 2021;
                      c.) - terenurile rezidențiale ale persoanelor care domiciliază și locuiesc efectiv în unele localități din Munții Apuseni, în conformitate cu prevederile  Ordonanței Guvernului nr. 27/1996, republicată, cu modificările ulterioare;
                      d.) - terenurile aflate în proprietatea persoanelor fizice și juridice care sunt utilizate pentru prestarea de servicii turistice, pe o durată de cel mult 180 de zile consecutive sau cumulate, în cursul anului 2021;
                       e.) - mijloacele de transport hibride aflate în proprietatea persoanelor fizice/juridice.
                  Impozitul/taxa pe clădiri, impozitul pe terenuri şi impozitul pe mijloacele de transport atât pentru persoanele fizice, cât şi pentru persoanele juridice se plătesc anual, în 2 rate egale, până la data de 31 martie 2022 şi respectiv până la data de 30 septembrie 2022 inclusiv.
                 Taxa pe teren se plătește lunar, până la data de 25 a lunii următoare fiecărei luni din perioada de valabilitate a contractului prin care se transmite dreptul de concesiune, închiriere, administrare ori folosință.
                    Pentru plata cu anticipație a impozitului/taxei pe clădiri, impozitului pe teren/taxei și impozitului pe mijloacele de transport pentru persoanele fizice și juridice pentru anul 2022, până la data de 31.03.2022, propun acordarea unei bonificații de 10 % din impozit.
                   Creanţele fiscale restante aflate în sold la data de 31.12.2021, mai mici de 30 lei, se anulează. Plafonul se aplică totalului creanţelor fiscale datorate şi neachitate de către debitori (art. 266 alin. 6 din Legea nr. 207/2015 – Codul de Procedură Fiscală).
Precizez că nivelurile taxelor pentru eliberarea certificatelor, avizelor şi a autorizaţiilor,  a altor taxe locale şi a amenzilor aplicabile în anul 2022 care se stabilesc prin Hotărâre a Consiliului Local sunt prevăzute în  ANEXELE 1 - 9 care fac parte integrantă din proiectul de hotărâre.  

În contextul celor de mai sus supun spre dezbatere plenului Consiliului Local al Municipiului Brad proiectul de hotărâre în forma prezentată.	
 În susţinerea propunerilor mele invoc prevederile Titlului IX „Impozite şi taxele locale” din Legea nr. 227/2015 privind Codul fiscal, cu modificările şi completările ulteriore,  ale art. 266 alin. 5, 6, şi 7 din Legea nr. 207/2015 privind Codul de procedură fiscală, cu modificările şi completările ulterioare,  ale Legii nr. 650/2002 pentru aprobarea O.G. nr. 99/2000 privind comercializarea  produselor şi serviciilor de piaţă, ale H.G. nr. 656/1997 privind aprobarea Clasificării activităţilor din economia naţională, cu modificările şi completările ulterioare,  a Legii nr. 273/2006 privind finanţele publice locale cu modificările şi completările ulterioare,  ale O.G. nr. 27/1996 privind acordarea unor facilităţi persoanelor care domiciliază sau lucrează în unele localităţi din Munţii Apuseni şi în Rezervaţia Biosferei Delta Dunării, republicată,  cu modificările ulterioare, ale Legii nr. 50/1991 privind autorizarea executării lucrărilor de construcţii şi unele măsuri pentru realizarea locuinţelor, republicată, cu modificările şi completările ulterioare şi  ale O.U.G. nr. 80/2013 privind taxele judiciare de timbru, actualizată,  ale O.U.G. nr. 95/2002 privind circulaţia pe drumurile publice, republicată, cu modificările şi completările ulterioare.

